**Mór Városi Önkormányzat Képviselő-testületének**

**60/2016. (III.30.) Kt.**

**határozata**

**a civil és sport szervezetek, történelmi egyházak 2015. évi önkormányzati támogatásának elszámolásáról**

Mór Városi Önkormányzat Képviselő-testülete a civil és sport szervezetek, történelmi egyházak 2015. évi önkormányzati támogatásának elszámolásáról szóló beszámolót (annak mellékleteivel együtt) tudomásul vette az alábbiak szerint:

1./ Az egyéb civil szervezetek 2015. évi önkormányzati támogatásának felhasználásáról szóló beszámolót elfogadja, azzal, hogy a Bice-Bóca, Hátrányos Helyzetűek és Nagycsaládosok Egyesülete; Móri-árok Természeti Öröksége Alapítvány; Brindisi Szent Lőrinc Borrend;„Wekerle Sándor” Egyesület; Magyar Vöröskereszt Fejér Megyei Szervezete támogatásiszerződésekben megállapított támogatási jogcímtől eltérő felhasználását tudomásul veszi, a felhasználási célt az elszámolással összhangban módosítja.

2./ A sport szervezetek 2015. évi önkormányzati támogatásának felhasználásáról szóló beszámolót elfogadja, azzal, hogy a Móri Kézilabda Sport Club részére 12/2015. (X.27.) OKSB határozattal nyújtott támogatás, a Mór Városi Sportegyesület Asztalitenisz Szakosztálya továbbá a Fogarasi Rally Team Egyesület részére nyújtott támogatás támogatásiszerződésében megállapított támogatási jogcímtől eltérő felhasználását tudomásul veszi, a felhasználási célt az elszámolással összhangban módosítja.

3./ A történelmi egyházak 2015. évi önkormányzati támogatásának felhasználásáról szóló beszámolót elfogadja, azzal, hogy a Mór Római Katolikus Plébánia támogatásiszerződésében megállapított támogatási jogcímtől eltérő felhasználását tudomásul veszi, a felhasználási célt az elszámolással összhangban módosítja.

4./ A Wekerle Sándor Életművét Gondozó Kulturális és Tudományos Alapítványt - a részére az 55/2015. (III.25.) Kt. határozat alapján megkötött támogatásiszerződésben rögzített támogatási jogcímtől eltérő felhasználására tekintettel - 290 000 Ft összegű támogatási forrás visszafizetésére kötelezi.

5./ A Móri Kézilabda Sport Clubot - a részére 7/2015. (III.24.) OKSB határozat alapján megkötött támogatási szerződésben rögzített támogatási jogcímtől eltérő felhasználására tekintettel - 90 330 Ft összegű támogatási forrás visszafizetésére kötelezi.

6./ A Móri Úszó Egyesületet - a részére a 7/2015. (III.24.) OKSB határozat alapján megkötött támogatási szerződésben rögzített támogatási jogcímtől eltérő felhasználására tekintettel - 47 192 Ft összegű támogatási forrás visszafizetésére kötelezi.

Határidő: azonnal

Felelős: Jegyző (Költségvetési és Adóügyi Iroda)

Fenyves Péter Dr. Pálla József

polgármester jegyző